โฆเซ มานูเอล เรย์นา

| 0 | 1 | 2 | 3 |
| --- | --- | --- | --- |
 เรย์นาขณะลงเล่นให้กับทีมชาติสเปนในปี ค.ศ. 2017
ข้อมูลส่วนตัว
ชื่อเต็ม:  โฆเซ มานูเอล เรย์นา ปาเอซ
วันเกิด:   (1982-08-31) 31 สิงหาคม ค.ศ. 1982 (42 ปี)
สถานที่เกิด:  มาดริด สเปน
ส่วนสูง:  1.88 เมตร (6 ฟุต 2 นิ้ว)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  โกโม 1907
หมายเลข:  25
สโมสรเยาวชน
1988-1995:  เอเอเฟมาดริดโอเอสเต
1995–1999:  บาร์เซโลนา
สโมสรอาชีพ*
| ปี |  ทีม |  ลงเล่น |  (ประตู) |
| 1999 |  บาร์เซโลนา เซ  |  3 |  (0) |
| 1999–2000 |  บาร์เซโลนา เบ |  41 |  (0) |
| 2000–2002 |  บาร์เซโลนา |  30 |  (0) |
| 2002–2005 |  บิยาร์เรอัล |  109 |  (0) |
| 2005–2014 |  ลิเวอร์พูล |  285 |  (0) |
| 2013–2014 |  → นาโปลี (ยืมตัว) |  30 |  (0) |
| 2014–2015 |  ไบเอิร์นมิวนิก |  3 |  (0) |
| 2015–2018 |  นาโปลี |  111 |  (0) |
| 2018–2020 |  มิลาน |  5 |  (0) |
| 2020 |  → แอสตันวิลลา (ยืมตัว) |  12 |  (0) |
| 2020–2022 |  ลัตซีโย |  44 |  (0) |
| 2022–2024 |  บิยาร์เรอัล |  24 |  (0) |
| 2024– |  โกโม 1907 |  0 |  (0) |
ทีมชาติ‡
| 1998–1999 |  สเปน อายุไม่เกิน 16 ปี |  9 |  (0) |
| 1999 |  สเปน อายุไม่เกิน 17 ปี |  2 |  (0) |
| 2000 |  สเปน อายุไม่เกิน 18 ปี |  2 |  (0) |
| 2000–2003 |  สเปน อายุไม่เกิน 21 ปี |  20 |  (0) |
| 2005–2018 |  สเปน |  36 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 23:35 ,4 มีนาคม 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 9 ตุลาคม ค.ศ. 2017
โฆเซ มานูเอล "เปเป" เรย์นา ปาเอซ (สเปน: José Manuel "Pepe" Reina Páez; เกิดวันที่ 31 สิงหาคม ค.ศ. 1982) เป็นนักฟุตบอลชาวสเปน ปัจจุบันเล่นให้กับโกโม 1907ในเซเรียอา
เขาเป็นลูกชายของมิกูเอล เรย์นา อดีตผู้รักษาประตูของบาร์เซโลนา และอัตเลติโกมาดริด ฯลฯ เขาเริ่มต้นอาขีพของเขากับศูนย์ฝึกฟุตบอลลามาซิอา ของบาร์เซโลนา และจึงได้ลงเล่นกับทีมชุดใหญ่ในฤดูกาล 2000–01 เข้าย้ายร่วมทีมบิยาร์เรอัล ในปี ค.ศ. 2002 ช่วยให้ทีมชนะเลิศยูฟ่าอินเตอร์โตโตคัพสองครั้ง เรย์นา ย้ายไปลิเวอร์พูล และได้ลงเล่นเป็นนัดแรกในยูฟ่าซูเปอร์คัพ 2005 ซึ่งช่วยให้ลิเวอร์พูลชนะเลิศ เขากลายเป็นตัวเลือกแรกในตำแหน่งผู้รักษาประตู เขาช่วยให้ทีมชนะเลิศทั้งเอฟเอคัพ และเอฟเอคอมมิวนิตีชิลด์ในฤดูกาลแรก  ซึ่งในรอบชิงชนะเลิศเอฟเอคัพเขาช่วยป้องกันสามจากสี่ลูกในการดวลลูกโทษตัดสินกับเวสต์แฮมยูไนเต็ด ฤดูกาลถัดมา เขาช่วยให้ทีมหงส์แดงผ่านเข้าสู่รอบชิงชนะเลิศยูฟ่าแชมเปียนส์ลีก ก่อนแพ้ต่อเอซี มิลาน ที่เอเธนส์
หลังจากเป็นผู้รักษาประตูตัวเลือกแรกของลิเวอร์พูลติดต่อกันมาถึง 8 ฤดูกาล เรย์น่าได้ใช้เวลาฤดูกาล 2013-2014 ไปกับการยืมตัวไปอยู่กับนาโปลี ที่นั่นเขาได้กลับมาร่วมงานกับราฟาเอล เบนิเตซ ผู้จัดการทีมที่เซ็นสัญญาเขาไปเล่นที่ลิเวอร์พูลในปี 2005 ระหว่างการยืมตัวในเนเปิลส์ เรย์น่าได้เป็นส่วนหนึ่งของทีมที่ชนะคอปปา อิตาเลียในปี 2014 หลังจากนั้น เรย์น่าก็ย้ายไปบาเยิร์น มิวนิค อย่างถาวรในปี 2014 ที่นั่นเขาเป็นผู้รักษาประตูตัวเลือกที่สอง หลังจากมานูเอล นอยเออร์ เรย์น่ากลับมายังนาโปลีอีกครั้งด้วยสัญญาถาวรในปี 2015 และอยู่ที่นั่นจนถึงปี 2018 เมื่อเขาย้ายไปมิลาน ในเดือนมกราคม 2020 เขาได้ย้ายไปอยู่กับแอสตัน วิลล่าด้วยสัญญายืมตัว ก่อนจะกลับไปเซเรีย อาอีกครั้งกับลาซิโอ ในเดือนสิงหาคม 2020
ในเกมระดับนานาชาติ เรย์น่าเล่นให้กับทีมเยาวชนของสเปน ชนะการแข่งขันฟุตบอลยูโรชุดอายุไม่เกิน 17 ปีในปี 1999 เขาเริ่มเล่นให้กับทีมชาติชุดใหญ่ในปี 2005 และโดยทั่วไปถูกเลือกเป็นผู้รักษาประตูตัวเลือกที่สองหลังจากอิเคร์ กาซิยาส และดาบิด เด เคอา เขาเป็นส่วนหนึ่งของทีมชาติสเปนในฟุตบอลโลก 2006 และได้ลงเล่น 1 นัดในฟุตบอลยูโร 2008 ที่พวกเขาชนะ ทำให้เขาได้รับเกียรติยศระดับนานาชาติเป็นครั้งแรก เขาต่อมาเป็นส่วนหนึ่งของทีมชาติสเปนที่ชนะฟุตบอลโลกเป็นครั้งแรกในปี 2010 และชนะฟุตบอลยูโรเป็นครั้งที่ 3 ในปี 2012 รวมทั้งได้ลงเล่นในฟุตบอลโลกปี 2014 และ 2018
เรย์น่ามีจำนวนการลงเล่นในพรีเมียร์ลีกสูงเป็นอันดับที่ 4 ของนักฟุตบอลชาวสเปน ด้วยการลงเล่นมากกว่า 200 นัด เพียงแค่ใน 5 ฤดูกาลแรก โดย 108 จาก 219 นัดที่เขาลงเล่น มีสถิติไม่เสียประตู